གཞན་ཡང་བརྩམས་སྒྲུང་འདི་སྤྱིར་སྤྲོ་གར་གི་རང་བཞིན་ལྡན་པ་ཞིག་ཡིན་ནའང་བློ་ཞིབ་མོས་དཔྱད་ཚེ་སྤྲོ་གར་ཁོ་ན་ཙམ་མ་ཡིན་པར་སྤྲོ་གར་གྱི་ཚུལ་དུ་བྲིས་པའི་སྐྱོ་གརཞིག་ཡིན་སྟེ།འདིར་འཕྱ་དགོད་དང་ཟུར་ཟའི་རང་བཞིན་ལྡན་པ་མ་ཟད།བརྩམས་ཆོས་ཧྲིལ་པོ་བལྟ་ཀློག་བརྒྱུད་མི་རྣམས་ལ་འགྱོད་གདུང་དང་།ངོ་ཚ།སྐྱོ་ཤས།ཁོང་འདར།ན་ཟུག་བཅས་པའི་ཚོར་བ་སྣ་ཚོགས་དབང་མེད་དུ་སྦྱིན་ནས།མནོ་བསམ་དྲག་པོའི་གླིང་དུ་དཀྲི་བར་བྱེད་ཀྱི་ཡོད།དེས་ན་ར་ལོནི་བོད་ཀྱི་དེང་རབས་བརྩམས་སྒྲུང་ཆེས་ཕུལ་དུ་བྱུང་བ་ཞིག་ཡིན།